שאלה: תלונה לרשויות על שכן מפריע: דירה שסמוכה לדירה שבה אני מתגורר נשכרה על ידי יהודי שגר כמה בניינים ליד לפני מספר חודשים. בקיר המשותף לדירה בה אני גר ולדירה שנשכרה נקדחו ורותחו עשרות דרגשי קומות והדירה משמשת כעת, תוך שימוש חורג, מסוכן ומפריע בנכס-וללא שאלת הדיירים להסכמתם (לפחות לא שלי) ולאחר שחלק מהשכנים הביעו התנגדות-לאכלוס עשרות עובדים זרים המשלמים תמורת הלינה בדירה. מדובר במטרד, במשך היום יש תנועה של עובדים פיליפינים רבים שלא פעם מדברים בקול. בעיקר בתחילת וסוף השבוע, כולל שבת. התלוננתי ליחידת עו"ז של משרד הפנים לאחר ששאלתי לדעת רב והם הגיעו לביקורת אבל לא מצאו עובדים לא חוקיים. לאחר מכן התלוננתי במשטרה על עסק הפועל שלא כחוק ולמחלקת הפיקוח על הבניה בעירייה על שימוש חורג בנכס. עם השוכר עצמו לא דיברתי, ממה שהבנתי הוא מעורב בלא מעט "קומבינות" של השגת ויזות לעובדים זרים וכ"ו (שמעתי אותו מדבר בטלפון) ולא נראה לי שכדאי לדבר איתו-סתם כי לא נראה לי שמי שעושה דבר כזה וכל היום עסוק בתחמנויות הוא בנאדם. בכל זאת, אם ייסגרו לו את העסק הוא יישאר ללא הכנסה ומדובר באדם נשוי עם ילדים. עם זאת, מדובר במטרד, ייתכן שאפילו מסוכן-והוא לא היה מוכן שיכניסו לו 30-40 פיליפינים לבניין. התעכבתי יחסית בהגשת התלונות אבל עתה הגשתי אותם. השאלה שלי היא אם אין במעשה כזה משום התנהגות שלא לפנים משורת הדין? האם חלה קפידה על מי שנוהג כך? בנוסף, תלונה לעירייה הגשתי לפני יותר מחודשיים-והיא הועברה מהמוקד העירוני למחלקת פיקוח על הבניה-מחלקת הפיקוח על הבניה העבירה אותי ישר לפקח שמונה לאחראי על המקרה. דיברתי איתו כמה פעמים במשך חודשיים, כל פעם הוא הבטיח שהוא יבוא, התנצל, פעם אחת הוא טען שהיה ולא היה מי שיפתח לו (טיעון שאיני נוטה להאמין לו) ופעם אחרת טען שקיבל את תלונתי לפני פחות מחודש (חודשיים מאז שנאמר לי שהיא הועברה למחלקה בה הוא מועסק ולאחר שבמחלקה עצמה אמרו לי כמה פעמים שהעבירו את התלונה אליו). לאחרונה הוא הבטיח לי שיגיע תוך זמן קצר ושפשוט בשל עומס העבודה (חלוקת צווי הריסה וכ"ו) לא עלה בידיו להגיע. סה"כ הוא נשמע בחור נחמד, אבל נמאס לי לדבר איתו-אני חש אי נעימות כאילו אני מנדנד וגם אם יבוא זה יהיה אחרי הרבה טלפונים, זאת תחושתי. כך שמדובר בהתנהלות לא תקינה. מחלקת פניות הציבור של העירייה שאליה פניתי התגלתה כמחלקה בלי שיניים וככזאת שלא טורחת לענות לפניות, רק לאחר שפניתי אליהם טלפונית הם הסבירו לי שקיבלו את פנייתי אבל לא חזרו אלי כי לא קיבלו תשובה מהמחלקה שכנגדה התלוננתי -הם היו נחמדים-אבל לא הציעו עזרה מעשית והתנהלותם לא תקינה. פניתי למבקר המדינה וסיפרתי לו על כל התנהלות העירייה והמפקח. מניסיון קודם, מבקר המדינה בד"כ מתערב ועושה כל מה שהחוק מאפשר לו. אני לא חושב שסביר שהמפקח יאבד את עבודתו בשל תלונתי אבל הוא עלול לקבל הערה, נזיפה וכ"ו כי העירייה תרצה לנקות את עצמה במידה ויתברר שההתנהלות כאן לא הייתה כשורה. האם הייתי צריך להמשיך בשיחות טלפון עם המפקח עד שלבסוף היה מגיע? אחרי הכל התלוננתי עליו מבלי להזהיר אותו (למרות שלמזכירות המחלקה אמרתי שהמצב לא תקין ופניתי לפניות הציבור של העיריה ושוחחתי איתו כמה פעמים בטלפון) -האם נהגתי שלא לפנים משורת הדין? האם יש קפידה על התנהגות כזאת?
תשובה: תשובה בקצרה: נהגת כשורה לחלוטין, ואם יש בכוחך להמשיך ולפעול בעניין תבורך. הסבר: כל המביא גויים שיגורו בין היהודים הוא עושה בכך איסור, וכך אומרת הגמרא (בבא מציעא קח ע"ב) "זבן לעכו"ם שמותי ודאי משמתינן ליה עד דמקבל עליה כל אונסיה דאתי מחמתיה", כלומר מי שמכר או השכיר ביתו או שדהו לגוי מחרימים ומנדים אותו על כך עד שיקבל עליו אחריות לכל הנזקים והאונסים שיגרמו מכך. דרכיהם של הגויים מקולקלות והתורה וח הזהירו כמה פעמים שאסור להם לדור בינינו, בחו"ל וכל שכן בארץ ישראל. חוץ מזה, אף אם לא היה מדובר בגויים אלא בישראלים, אסור לאכסן כמות חריגה של דיירים בבית אחד משום טענת ריבוי דיירים שמזיקה לשכנים. ובוודאי שאם כל זה אינו חוקי מותר להתלונן אצל הרשויות. בנוגע למפקח גם נהגת כשורה, אם המפקח לא עובד כראוי הנזק הוא לצבור כולו ולא רק לך, ומצוה להחליפו. ואם הוא נוהג כראוי ועדת הביקורת תבדוק ותחליט להשאירו בתפקידו, מכל מקום אתה עושה את מה שאתה יכול ועל כך ישר כחך. בהצלחה.